
Nr. SC2011 – 
REFERAT
privind aprobarea proiectului „Sistem de supraveghere pentru creşterea siguranţei şi prevenirea criminalităţii în Municipiul Timişoara”, a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Obiectivul strategic al Programului Operaţional Regional constă în sprijinirea unei dezvoltări economico-sociale durabile şi echilibrate teritorial, a tuturor regiunilor României, potrivit nevoilor şi resurselor specifice, cu accent pe sprijinirea dezvoltării durabile a polilor urbani de creştere, îmbunătăţirea mediului de afaceri şi a infrastructurii de bază, pentru a face din regiunile României locuri atractive pentru investiţii.

Axa prioritară 1 „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” are ca scop creşterea calităţii vieţii şi crearea de noi locuri de muncă, prin reabilitarea infrastructurii urbane, inclusiv a serviciilor sociale, precum şi prin dezvoltarea serviciilor de sprijinire a afacerilor şi a antreprenoriatului.

Proiectul „Sistem de supraveghere pentru creşterea siguranţei şi prevenirea criminalităţii în Municipiul Timişoara” se găseşte la poziţia 37 din Lista de proiecte prioritare din Planul Integrat de Dezvoltare al Polului de Creştere Timişoara, documente aprobate prin hotărârea nr. 137/27.04.2010 a Consiliul Local al Municipiului Timişoara şi avizate prin Decizia Comitetului de Management pentru Coordonarea Instrumentelor Structurale (CMC) nr. 14/31.03.2011.

Obiectivul proiectului este asigurarea şi îmbunătăţirea calităţii vieţii cetăţenilor prin realizarea unui sistem de supraveghere video la nivelul Municipiului Timişoara destinat siguranţei, prevenirii şi reducerii infracţionalităţii şi criminalităţii.
În acest sens, proiectul urmăreşte achiziţionarea şi instalarea unui sistem de supreveghere video în timp real în număr de 94 camere video în 13 locaţii publice de interes general ale municipiului, precum şi amenajarea unui dispecerat central de monitorizare în cadrul Poliţiei Locale. 

Realizarea proiectului va avea impact pozitiv asupra calităţii vieţii locuitorilor Polului de Creştere Timişoara prin prin prisma efectelor sociale degajate, respective scăderea ratei criminalităţii stradale, în scopul protejării cetăţenilor împotriva oricăror acte ostile care le pot periclita viaţa, integritatea fizică sazu sănătatea. 
Drept urmare, propunem spre aprobare proiectul „Sistem de supraveghere pentru creşterea siguranţei şi prevenirea criminalităţii în Municipiul Timişoara”, documentaţia tehnico-economică elaborată de către S.C. I.S.E PERFORMER CONSULT S.R.L, în baza contractului de prestare de servicii nr. 155/13.09.2010, contribuţia proprie a Municipiului Timişoara la cofinanţarea proiectului, precum şi alocarea în bugetul local a T.V.A. aferentă proiectului - condiţie pentru recuperarea acesteia - precum şi a unui avans, estimat a acoperi primele 6 luni de implementare, având în vedere condiţiile rambursării în cazul proiectelor finanţate din fonduri structurale, cu menţiunea că T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.
Având în vedere cele menţionate mai sus, 
Propunem spre aprobare următoarele:
1. Proiectul „Sistem de supraveghere pentru creşterea siguranţei şi prevenirea criminalităţii în Municipiul Timişoara” în valoare totală de 3.999.719,84 lei (T.V.A. inclusă), în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”.

2. Documentaţia tehnico-economică şi Analiza cost-beneficiu în vederea realizării proiectului „Sistem de supraveghere pentru creşterea siguranţei şi prevenirea criminalităţii în Municipiul Timişoara”, elaborate de către S.C. I.S.E PERFORMER CONSULT S.R.L, cu principalii Indicatori tehnico-economici prevăzuţi în Anexa la prezentul referat.

3. Contribuţia proprie a Municipiului Timişoara la cofinanţarea proiectului din bugetul local cu suma de 126.841,38 lei, alcătuită din:

a) contribuţia Municipiului Timişoara la cheltuieli eligibile reprezentând 2% din valoarea eligibilă a proiectului, în sumă de 63.584,70 lei;

b) contribuţia Municipiului Timişoara reprezentând cheltuielile neeligibile aferente proiectului, în sumă de 51.013,45 lei.
c) TVA corespunzător cheltuielilor neeligibile în suma de 12.243,23 lei
4. (1) Alocarea din bugetul local a sumei de 2.583.515,20 lei, alcătuită din:
- contravaloarea cotei de 2% din valoarea eligibilă a proiectului, în sumă de 63.584,70 lei;

- contravaloarea cheltuielilor neeligibile aferente proiectului, în sumă de 51.013,45 lei.

- T.V.A. aferent proiectului în sumă de 769.471,49  lei;

- avansul necesar implementării optime a proiectului în sumă de 1.699.445,56 lei.

(2) T.V.A. aferentă cheltuielilor eligibile, precum şi avansul necesar implementării optime a proiectului vor fi rambursate de Autoritatea de Management pentru Programul Operaţional Regional 2007-2013, conform legislaţiei în vigoare în condiţiile rambursării/decontărilor ulterioare.

